CELEX: 32015R1165
Language: sk
Date: 2015-07-15 00:00:00
Title: Vykonávacie nariadenie Komisie (EÚ) 2015/1165 z 15. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka halauxifén-metyl a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

16.7.2015   
            
            
               SK
            
            
               Úradný vestník Európskej únie
            
            
               L 188/30
            
         VYKONÁVACIE NARIADENIE KOMISIE (EÚ) 2015/1165
   z 15. júla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka halauxifén-metyl a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2,
   keďže:
   
               (1)
            
            
               V súlade s článkom 7 ods. 1 nariadenia (ES) č. 1107/2009 bola Spojenému kráľovstvu 20. septembra 2012 doručená od spoločnosti Dow AgroSciences žiadosť o schválenie účinnej látky halauxifén-metyl. V súlade s článkom 9 ods. 3 uvedeného nariadenia Spojené kráľovstvo ako spravodajský členský štát informovalo 2. novembra 2012 Komisiu o prijateľnosti predmetnej žiadosti.
            
         
               (2)
            
            
               Spravodajský členský štát predložil 20. decembra 2013 Komisii návrh hodnotiacej správy, ktorého kópiu zaslal Európskemu úradu pre bezpečnosť potravín (ďalej len „úrad“) s posúdením, či od danej účinnej látky možno očakávať, že spĺňa kritériá schválenia stanovené v článku 4 nariadenia (ES) č. 1107/2009.
            
         
               (3)
            
            
               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a úradu poskytol dodatočné informácie. V októbri 2014 predložil spravodajský členský štát úradu posúdenie dodatočných informácií vo forme aktualizovaného návrhu hodnotiacej správy.
            
         
               (4)
            
            
               Úrad oznámil 21. novembra 2014 žiadateľovi, členským štátom a Komisii svoj záver, či pri účinnej látke halauxifén-metyl možno očakávať splnenie kritérií schválenia stanovených v článku 4 nariadenia (ES) č. 1107/2009 (2). Úrad svoje závery sprístupnil aj verejnosti.
            
         
               (5)
            
            
               Komisia predložila 20. marca 2015 Stálemu výboru pre rastliny, zvieratá, potraviny a krmivá revíznu správu o halauxifén-metyle a návrh nariadenia, ktorým sa halauxifén-metyl schvaľuje.
            
         
               (6)
            
            
               Žiadateľ dostal možnosť predložiť pripomienky k revíznej správe.
            
         
               (7)
            
            
               Zistilo sa, že pokiaľ ide o jedno alebo viaceré reprezentatívne použitia najmenej jedného prípravku na ochranu rastlín s obsahom danej účinnej látky, a to najmä použitia, ktoré boli preskúmané a sú podrobne opísané v revíznej správe, došlo k splneniu kritérií schválenia stanovených v článku 4 nariadenia (ES) č. 1107/2009. Uvedené kritériá schválenia sa preto považujú za splnené. Preto je vhodné halauxifén-metyl schváliť.
            
         
               (8)
            
            
               V súlade s článkom 13 ods. 2 nariadenia (ES) č. 1107/2009 v spojení s článkom 6 daného nariadenia a vzhľadom na súčasné vedecké a technické poznatky je však potrebné zahrnúť určité podmienky a obmedzenia. Je vhodné najmä žiadať ďalšie potvrdzujúce informácie.
            
         
               (9)
            
            
               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (3) mala zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Schválenie účinnej látky
   Účinná látka halauxifén-metyl špecifikovaná v prílohe I sa schvaľuje za podmienok stanovených v uvedenej prílohe.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vestník EFSA (EFSA Journal) (2014) 12(12):3913. K dispozícii online: www.efsa.europa.eu.
   
      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      PRÍLOHA I
      
                  Bežný názov, identifikačné čísla
               
               
                  Názov IUPAC
               
               
                  Čistota (1)
                  
               
               
                  Dátum schválenia
               
               
                  Schválenie platí do
               
               
                  Osobitné ustanovenia
               
            
                  halauxifén-metyl
                  CAS č.: 943831-98-9
                  č. CIPAC: 970.201 (halauxifén-metyl) 970 (halauxifén)
               
               
                  metyl-4-amino-3-chlór- 6-(4-chlór-2-fluór-3-metoxyfenyl)pyridín-2-karboxylát
               
               
                  ≥ 930 g/kg
               
               
                  5. augusta 2015
               
               
                  5. augusta 2025
               
               
                  Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadnia závery revíznej správy o halauxifén-metyle a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť:
                  
                              —
                           
                           
                              riziko pre vodné organizmy a necieľové suchozemské rastliny.
                           
                        V podmienkach používania musia byť v náležitom prípade uvedené opatrenia na zmiernenie rizika.
                  Žiadateľ musí predložiť potvrdzujúce informácie, pokiaľ ide o:
                  
                              —
                           
                           
                              technickú špecifikáciu vyrobenej účinnej látky (na základe výroby v komerčnom rozsahu); je potrebné potvrdiť aj význam nečistôt prítomných v technickom materiáli,
                           
                        
                              —
                           
                           
                              súlad toxických šarží s technickou špecifikáciou.
                           
                        Žiadateľ predloží tieto informácie Komisii, členským štátom a úradu do 5. februára 2016.
               
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
   
   
      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa vkladá tento táto položka:
      
         
                      
                  
                  
                     Bežný názov, identifikačné čísla
                  
                  
                     Názov IUPAC
                  
                  
                     Čistota (1)
                     
                  
                  
                     Dátum schválenia
                  
                  
                     Schválenie platí do
                  
                  
                     Osobitné ustanovenia
                  
               
                     „86
                  
                  
                     halauxifén-metyl
                     CAS č.: 943831-98-9
                     č. CIPAC: 970.201 (halauxifén-metyl) 970 (halauxifén)
                  
                  
                     metyl-4-amino-3-chlór-6-(4-chlór-2-fluór-3-metoxyfenyl)pyridín-2-karboxylát
                  
                  
                     ≥ 930 g/kg
                  
                  
                     5. augusta 2015
                  
                  
                     5. augusta 2025
                  
                  
                     Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadnia závery revíznej správy o halauxifén-metyle a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:
                     
                                 —
                              
                              
                                 riziko pre vodné organizmy a necieľové suchozemské rastliny.
                              
                           V podmienkach používania musia byť v náležitom prípade uvedené opatrenia na zmiernenie rizika.
                     Žiadateľ musí predložiť potvrdzujúce informácie, pokiaľ ide o:
                     
                                 —
                              
                              
                                 technickú špecifikáciu vyrobenej účinnej látky (na základe výroby v komerčnom rozsahu); je potrebné potvrdiť aj význam nečistôt prítomných v technickom materiáli,
                              
                           
                                 —
                              
                              
                                 súlad toxických šarží s technickou špecifikáciou.
                              
                           Žiadateľ predloží tieto informácie Komisii, členským štátom a úradu do 5. februára 2016.“
                  
               
      
         (1)  Ďalšie podrobnosti o identite a špecifikácii účinnej látky sú uvedené v revíznej správe.